《绮阁吟嘉州李使君命官妓段倩乞诗席上为赋》
宋代·李新

秋风瑟瑟吹帘旌，浪英碎玉秋渚平。
绮阁美人抱明月，坐洒银钩锥画雪。
神情何似卫夫人，小年学歌风挽云，
锦囊乞句苦不早，种树江南今亦老。
阁中璧月闲摇空，美人巧笑开芙蓉。
凌波莫背栏干立，郑帘但放余霞入。
茂陵白马何时归，江北枫花处处飞。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。